**D I S P O Z I Ț I A**

**nr. 225 din 13 mai 2021**

**privind numirea directorului medical interimar și a directorului financiar contabil interimar la Spitalul Clinic de Recuperare Cluj-Napoca**

Președintele Consiliul Județean Cluj,

Văzând referatul nr. 17453/13.05.2021 întocmit de Compartimentul Managementul Unităților de Asistență Medicală, prin care se propune, numirea directorului medical interimar și a directorului financiar contabil interimar la Spitalul Clinic de Recuperare Cluj-Napoca;

Luând în considerare adresele Spitalului Clinic Recuperare Cluj-Napoca nr. nr. 4697/12.05.2021, respectiv nr. 4698/12.05.2021, înregistrate la Consiliul Județean Cluj sub nr. 17368/12.05.2021 respectiv 17371/12.05.2021;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 177 alin. (5), (6) și ale art. 181 din Legea nr. 95/2006 privind reforma în domeniul sănătății, republicată, cu completările și modificările ulterioare;
* Ordinului Ministrului Sănătății nr. 921/2006 pentru stabilirea atribuțiilor comitetului director din cadrul spitalului public;
* Ordinului Ministrului Sănătății nr. 1628/2007 privind aprobarea modelului contractului de administrare a spitalului public din rețeaua Ministerului Sănătății Publice

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1**. Începând cu data de 19.05.2021, domnul doctor Bodizs Gyorgy se numește în funcția de director medical interimar la Spitalul Clinic de Recuperare Cluj-Napoca, până la ocuparea prin concurs a funcției de director medical, dar nu mai mult de 6 luni.

**Art. 2**. Începând cu data de 19.05.2021, doamna economist Marian Birica se numește în funcția de director financiar contabil interimar la Spitalul Clinic de Recuperare Cluj-Napoca, până la ocuparea prin concurs a funcției de director financiar contabil, dar nu mai mult de 6 luni.

**Art. 3**. (1) Drepturile și obligațiile directorului medical interimar se stabilesc prin contractul de administrare încheiat de acesta cu managerul unității sanitare.

(2) Drepturile și obligațiile directorului financiar contabil interimar se stabilesc prin contractul de administrare încheiat de acesta cu managerul unității sanitare.

**Art. 4.** Cu punerea în aplicare și ducerea la îndeplinire a prevederilor prezentei dispoziții se încredințează managerul Spitalului Clinic de Recuperare Cluj-Napoca.

**Art. 5.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Recuperare Cluj-Napoca, persoanelor nominalizate la articolele 1 și 2, precum și Prefectului Județului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

Alin Tișe Simona Gaci